गोदावरी नदी
गोदावरी दक्षिण भारत की एक प्रमुख नदी है| यह नदी दूसरी प्रायद्वीपीय नदियों में से सबसे बड़ी नदी है। इसे दक्षिण गंगा भी कहा जाता है। इसकी उत्पत्ति पश्चिमी घाट में त्रयंबक पहाड़ी से हुई है। यह महाराष्ट्र में नासिक जिले से निकलती है। इसकी लम्बाई प्रायः 1465 किलोमीटर है। इस नदी का पाट बहुत बड़ा है। गोदावरी की उपनदियों में प्रमुख हैं प्राणहिता, इन्द्रावती, मंजिरा। यह महाराष्ट, तेलंगाना और आंध्र प्रदेश से बहते हुए राजहमुन्द्री शहर के समीप बंगाल की खाड़ी मे जाकर मिलती है।
सेती नदी
सेती नदी (Seti River) नेपाल में बहने वाली एक नदी है। यह कर्णाली नदी (घाघरा नदी) की एक उपनदी है। कर्णाली स्वयं गंगा नदी की उपनदी है। यह हिमालय के अपि और नम्पा पर्वतों की हिमानियों से उत्पन्न होती है। यह पलले दक्षिणपूर्व दिशा में बहती है और फिर मुड़कर दक्षिणपश्चिम दिशा में बहने लगती है। डोटी ज़िले में यह बुढीगंगा नदी से संगम करती है और फिर इनकी संयुक्त धारा (जो सेती कहलाती है) कर्णाली नदी में विलय हो जाती है।